Ο οδηγός αυτός φτιάχτηκε από τον Βασίλη Σπαθόπουλο. Ο Βασίλης είναι αεροναυπηγός και λέκτορας στο Glasgow International College. Και λατρεύει την αστρονομία. Παρατηρώντας ότι δεν υπάρχει κάτι ανάλογο, σκέφτηκε να φτιάξει έναν τέτοιο οδηγό, που θα προσφέρει στους ενδιαφερόμενους μια περιήγηση στον χρόνο και τις επιστήμες.

Η ιδέα, όπως λέει στη HuffPost Greece, ήρθε τυχαία.

Εγγραφείτε και ακολουθήστε Διαβάστε τις σημαντικότερες ειδήσεις της ημέρας και τις πιο ενδιαφέρουσες απόψεις στο e-mail σας. Μάθετε Περισσότερα Newsletter Παρακαλούμε εισάγετε μια έγκυρη διεύθυνση e-mail Eυχαριστούμε για την εγγραφή σας! Θα λάβετε σύντομα ένα e-mail που θα επιβεβαιώνει την εγγραφή σας. Υπήρξε ένα πρόβλημα με την επεξεργασία της εγγραφής σας. Παρακαλούμε δοκιμάστε αργότερα Facebook

Twitter

Instagram

Youtube

«Επειδή με ενδιαφέρει, ως χόμπι περισσότερο, η αστρονομία, διαβάζω διάφορα βιβλία και άρθρα. Κάποια στιγμή είδα ένα άρθρο για τον Μέτωνα και εκεί έμαθα ότι είχε στήσει το παρατηρητήριό του στην Πνύκα. Μου κινήθηκε η περιέργεια και όταν ήρθα στην Ελλάδα πήγα και το βρήκα», μου λέει.

-Το βρήκες εύκολα;

-Όχι ιδιαίτερα. Το έψαξα αρκετά, όμως όταν έφτασα στο σημείο είδα ότι υπάρχει μία πλάκα που το αναφέρει. Δεν υπάρχει άλλος τρόπος να το βρει κανείς. Ξεκινώντας από αυτό, έψαξα μετά πιο συγκεκριμένα άρθρα και βιβλιογραφίες και βρήκα κάποια άλλα αντίστοιχα σημεία που υπάρχουν στην Αθήνα. Έτσι μου γεννήθηκε η ιδέα να γράψω έναν κατάλογο μαζί με άγνωστα αλλά και πιο γνωστά αξιοθέατα επιστημονικού ενδιαφέροντος.

Ο Βασίλης στο βιβλίο του κάνει αναλυτική περιγραφή των σημείων αυτών, δίνει οδηγίες για το πώς μπορεί κανείς να φτάσει εκεί, ενώ προτείνει και το αγαπημένο του καφέ την περιοχή, για την απαραίτητη αφομοίωση της γνώσης, όπως αναφέρει.